Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: a 35/2001. (X. 10.) PM rendelethez
Paragraph Index: 671

3. A szakmai vizsgán számon kérhető feladatok a szint megjelölésével A gyakorlati-írásbeli vizsgán a tárgyak részletes ismeretét kell számon kérni, az egyes vizsgafeladatokat a szakmai és vizsgakövetelmények „III. A szakképesítés szakmai követelményei” c. részben meghatározott szinteken kell teljesíteni. A gyakorlati-írásbeli vizsgákon jogszabály gyűjtemény (jogtár) használható. Szóbeli vizsgán átfogó ismeretüket kell számon kérni a „III. A szakképesítés szakmai követelményei” c. részben meghatározott szinteken. A szakdolgozat védése során a jelölt — a szóbeli vizsga előtt — röviden ismerteti dolgozata tartalmi felépítését, gyakorlati megvalósíthatóságát és továbbfejlesztésének lehetőségeit.

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes